CHG โบรกฯชู 3 ปัจจัยบวกหนุนธุรกิจเด่น ลุ้นกำไรปีนี้แตะ 1.07 พันลบ. แนะซื้อเป้า 3.66 บ.  
CHG โบรกฯชู 3 ปัจจัยบวกหนุนธุรกิจเด่น ลุ้นกำไรปีนี้แตะ 1.07 พันลบ. แนะซื้อเป้า 3.66 บ.  
21 พ.ค. 2564

บล.คิงส์ฟอร์ด ระบุในบทวิเคราะห์วันนี้(21พ.ค.2564) ว่า บริษัท โรงพยาบาลจุฬารัตน์ จำกัด (มหาชน) หรือ CHG (ซื้อเก็งกําไร / ราคาเป้าหมาย 3.66 บาท) กําไรสุทธิงวดไตรมาส 1/2564 อยู่ที่ 252 ล้านบาท (+35.02% เทียบช่วงเดียวกันของปีก่อน, -0.71% เทียบไตรมาสก่อนหน้า) ได้ปัจจัยหนุน เทียบช่วงเดียวกันของปีก่อน จากการตรวจเชื้อ Covid-19 ส่งผลให้รายได้ในส่วนของโครงการภาครัฐฯอื่นปรับตัวเพิ่มขึ้น 63% เทียบช่วงเดียวกันของปีก่อน
นอกจากนี้ทาง CHG ยังได้แรงหนุนจาก Other Income ที่เพิ่มขึ้นมาอยู่ที่ระดับ 57 ล้านบาท โดยหลักๆมาจากธุรกิจใหม่ซึ่ง เป็นการรับจ้างบริหารโรงพยาบาลอื่น ซึ่งช่วงไตรมาส 1/2564 มีอยู่ 2 โรงพยาบาลด้วยกัน(ที่เกาะล้าน 1 และที่พัทยาอีก1) ด้านผลการดําเนินงานหลังไตรมาส1/2564 มองว่าปีนี้ยังจะเป็นปีที่ดีของ CHG เนื่องจาก
1.การรับรู้รายได้จากการรับให้บริการผู้ป่วยศูนย์หัวใจสิรินธร (เริ่มไตรมาส 2/2564 ; คาดรายได้ราว 150 ล้านบาท/ปี) 2.Performanceที่ดีขึ้นของ Chularat 304 inter และ RPC 3. ปัจจัยบวกจาก Covid-19 เป็นบวกมากกว่าลบ
ปัจจุบันประมาณการกําไรสุทธิปี 64 และ ปี 65 ที่ 1,073 ล้านบาท ( +22.42% เทียบช่วงเดียวกันของปีก่อน ) และ 1,208 ล้านบาท( +12.56% เทียบช่วงเดียวกันของปีก่อน ) ตามลําดับ